গঙ্গাসাগর থেকে ভার্চুয়াল প্রকল্পের উদ্বোধন করলেন মুখ্যমন্ত্রী

কলকাতা: ১০ ডিসেম্বর থেকে শুরু হবে গঙ্গাসাগর মেলা (Ganga Sagar Mela) । মঙ্গলবার মেলার শেষ মুহূর্তের প্রস্তুতি পর্যবেক্ষণে মুখ্যমন্ত্রী মমতা বন্দ্যোপাধ্যায় (Mamata Banerjee) । আজ বেশ কয়েকটি প্রকল্পের ভার্চুয়াল উদ্বোধন করলেন মুখ্যমন্ত্রী (chief minister) ।

সোমবার মেলার প্রস্তুতি পর্যবেক্ষণে গিয়েছিলেন মুখ্যমন্ত্রী। আজ প্রকল্পের ভার্চুয়াল উদ্বোধন করার কথা ছিল তাঁর। রয়েছে বেশ কিছু বৈঠক ও কর্মসূচি। আজ মঙ্গলবার, গঙ্গাসাগর থেকে আজই ফিরবেন তিনি।

আরও পড়ুন: নিয়োগ মামলায় অর্পিতা মুখোপাধ্যায়, কুন্তল ঘোষ সহ ১৪ জনের বিরুদ্ধে চার্জ গঠন

সূত্রের খবর, সাগরমেলার প্রস্তুতি খতিয়ে দেখার সময় কপিলমুনির আশ্রমে পুজো দেন মুখ্যমন্ত্রী। ভারত সেবাশ্রমেও যান তিনি। বিভিন্ন দফতরের আধিকারিকদের সঙ্গে বৈঠক সারেন রাতে। জনস্বাস্থ্য ভবনে রাত্রিযাপন করেন তিনি।

এদিন হেলিপ্যাড ময়দান থেকে একাধিক প্রকল্পের ঘোষণা করলেন তিনি। জানা গিয়েছে, এই হেলিপ্যাড ময়দানের পাশে কন্যাশ্রীদের জন্য একটি ১০০ সজ্জা বিশিষ্ট হস্টেল তৈরি হচ্ছে। সেই হস্টেলের উদ্বোধন করবেন। পাশাপাশি পাথরপ্রতিমার কয়েকটি ব্রিজ, জেটি ও সরকারি স্কুলের শ্রেণীকক্ষ, অঙ্গনওয়ারি এবং বিভিন্ন জনমুখী প্রকল্পের ভার্চুয়ালি উদ্বোধন করলেন মুখ্যমন্ত্রী।

উল্লেখ্য, মুখ্যমন্ত্রীর আগমনের জন্য সকাল থেকেই তৎপর ছিল স্থানীয় প্রশাসন। সকাল থেকেই নিরাপত্তার চাদরে মোড়া গঙ্গাসাগর।