‘মগজে মরুভূমি’, কাকে তোপ মমতার?

কলকাতা: ‘The Bengal Files’ ছবিকে ঘিরে রাজ্য-রাজনীতিতে শুরু হয়েছে বিতর্ক। বৃহস্পতিবার মেয়ো রোডে টিএমসিপি-র (Tmcp) প্রতিষ্ঠাবার্ষিকীর মঞ্চ থেকে ফের এই ইস্যুতে বিজেপিকে (BJP) তীব্র আক্রমণ করেন মুখ্যমন্ত্রী মমতা বন্দ্যোপাধ্যায় (Mamata Banerjee)।

তিনি অভিযোগ করেন, বাংলার বদনাম করার জন্য টাকা দিয়ে ছবি বানানো হচ্ছে। মমতার কটাক্ষ, “বাংলার ইতিহাস বিকৃত করে এরা সিনেমা বানাচ্ছে। বাংলাকে কালিমালিপ্ত করার চক্রান্ত চলছে।”

আরও পড়ুন: জগন্নাথ ধাম দেখেছেন এবার দুর্গাঅঙ্গন তৈরি হবে

ক্ষুদিরাম বসুকে নিয়ে সম্প্রতি মুক্তি পাওয়া আরেকটি ছবির ভুল তথ্য নিয়েও ক্ষোভ প্রকাশ করেন মুখ্যমন্ত্রী। তাঁর দাবি, শহিদের নাম বিকৃত করে ‘সিং’ বলা হয়েছে, যা সম্পূর্ণ অসত্য। এ বিষয়ে তিনি পুলিশকে নির্দেশ দেন, ক্ষুদিরামের ফাঁসির আসল নথি মিউজিয়ামে সংরক্ষণ করতে।

মমতার আরও বার্তা, ভাষার নামে বিভাজন এবং সন্ত্রাসের রাজনীতি তিনি বরদাস্ত করবেন না। “ভাষা সন্ত্রাস আমি মানি না, মানব না। আমরা এক হলে, ওরা যতই চেষ্টা করুক কিছু করতে পারবে না,” বলেন তিনি।

শেষে তৃণমূল নেত্রীর দাবি, বাংলার মানুষ তৃণমূলের পাশে আছেন, আর আগামী নির্বাচনে দলের আসন আরও বাড়বে।